Nagoya-protokollen til Konvention om biologisk diversitet blev vedtaget på konventionens deltagerlandes møde i Nagoya i Japan den 29. oktober 2010. Den trådte i kraft den 12. oktober 2014, da 50 lande havde ratificeret protokollen. Nagoya-protokollen er langt hen af vejen en videreførelse af Konventionen om Biologisk Diversitet som trådte i kraft i 1993 og udmønter Biodiversitetskonventionens 3. formål om en rimelig og retfærdig deling af udbyttet ved anvendelse af klodens genetiske ressourcer.